Document ID: 31998D0236

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Μαρτίου 1998 για τη χορήγηση άδειας στα κράτη μέλη να επιτρέπουν προσωρινά την εμπορία σπόρων προς σπορά βίκου του ήμερου (Vicia sativa L.) που δεν πληρούν τις απαιτήσεις της οδηγίας 66/401/ΕΟΚ του Συμβουλίου (98/236/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 96/72/ΕΚ (2), και ιδίως το άρθρο 17,
την αίτηση που υπέβαλε η Γαλλία,
Εκτιμώντας:
ότι στη Γαλλία η παραγωγή σπόρων προς σπορά της κατηγορίας «πιστοποιημένων σπόρων» βίκου του ήμερου (Vicia sativa L.), που ανταποκρίνονται τις απαιτήσεις της εν λόγω οδηγίας σε σχέση με την ελάχιστη βλαστητική ικανότητα, ήταν ανεπαρκής κατά το 1997 και, για το λόγο αυτό, δεν μπορεί να καλύψει τις ανάγκες της χώρας αυτής 7
ότι είναι αδύνατον να καλυφθεί ικανοποιητικά η ζήτηση με σπόρους προς σπορά από άλλα κράτη μέλη ή από τρίτες χώρες που να ανταποκρίνονται σε όλες τις απαιτήσεις που καθορίζονται στην εν λόγω οδηγία 7
ότι, ως εκ τούτου, είναι σκόπιμο να δοθεί άδεια στη Γαλλία να επιτρέψει, για περίοδο που λήγει στις 30 Απριλίου 1998, την εμπορία σπόρων προς σπορά του προαναφερομένου είδους που υπόκειται σε λιγότερο αυστηρές απαιτήσεις 7
ότι, επιπλέον, θα πρέπει να δοθεί στα άλλα κράτη μέλη, τα οποία μπορούν να προμηθεύουν τη Γαλλία με τέτοιους σπόρους που δεν πληρούν τις απαιτήσεις της προαναφερομένης οδηγίας, να επιτρέψουν την εμπορία των σπόρων αυτών 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Γαλλία εξουσιοδοτείται να επιτρέψει, για περίοδο που λήγει στις 30 Απριλίου 1998, την εμπορία στο έδαφός της 600 τόνων κατ' ανώτατο όριο σπόρων προς σπορά της κατηγορίας «πιστοποιημένων σπόρων» βίκου του ήμερου (Vicia sativa L.), οι οποίοι δεν πληρούν τις απαιτήσεις που καθορίζονται στο παράρτημα ΙΙ της οδηγίας 66/401/ΕΟΚ σχετικά με την ελάχιστη βλαστητική ικανότητα, υπό την προϋπόθεση ότι η ελάχιστη βλαστητική τους ικανότητα είναι τουλάχιστον 75 % των καθαρών σπόρων προς σπορά και η επίσημη ετικέτα φέρει την ένδειξη «ελάχιστη βλαστητική ικανότητα 75 %».
Άρθρο 2
Χορηγείται άδεια στα κράτη μέλη πέραν του αιτούντος κράτους μέλους να επιτρέπουν, με τους όρους που καθορίζονται στο άρθρο 1 και για τους λόγους που επικαλείται το αιτούν κράτος μέλος, την εμπορία στο έδαφός τους των σπόρων που επιτρέπεται να διαθέτουν στο εμπόριο σύμφωνα με την παρούσα απόφαση.
Άρθρο 3
Τα κράτη μέλη ανακοινώνουν αμέσως στην Επιτροπή και στα άλλα κράτη μέλη τις ποσότητες σπόρων προς σπορά που φέρουν ετικέτα και που επιτρέπεται να διατίθενται στο εμπόριο στο έδαφός τους, σύμφωνα με την παρούσα απόφαση.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 12 Μαρτίου 1998.

Labels: 3
18
15
6